უილიამ ჰაიდ ვოლასტონი

უილიამ ჰაიდ ვოლასტონი (ინგლ. William Hyde Wollaston; დ. 6 მარაშინათუთა, 1766, ნორფოლკი, ინგლისი — ღ. 22 ქირსეთუთა, 1828, ჩიზლჰერსტი, ინგლისი) — ინგლისარი ქიმიკოსი დო ფიზიკოსი, ძირუ დო გიმირკვიუ ელემენტეფი პალადიუმი დო როდიუმი. ვოლასტონი გურაფულენდჷ გონვილ-ენდ-კიზიშ კოლეჯის. 1793 წანას მიპალუ მედიცინაშ დოქტორიშ ხარისხი  კემბრიჯიშ უნივერსიტეტის. გურაფაშ თებაშ უკულ მუშენდჷ ექიმო. 1797 წანას ოცხოვრებშა დო ომუშებუშა ლონდონშა მიდართჷ. ჸათე პერიოდის დეინტერესჷ ქიმიათ, ფიზიკათ, კრისტალოგრაფიათ დო მეტალურგიათ. 1800 წანას მედიცინა მიოტუ დო დიჭყჷ ქიმიაშ დოგურაფა. 1800-იან წანეფს გიმიგონჷ პლატინაშ ფიზიო-ქიმიური პროცესირაფაშ მეთოდი დო ჸათე საქმეთ დიდი ფარა იშუ. ვოლასტონი რდჷ ლონდონიშ ომაფე ჯარალუაშ მაკათური 1793 წანაშე. 1804-1816 წანეფს რდჷ ომაფე ჯარალუაშ მელამოსე, 1820 წანას პრეზიდენტი დო 1820-1828 წანეფს ვიცე-პრეზიდენტი. 1813 წანაშე ვოლასტონი რდჷ შვედეთიშ მენცარობეფიშ ომაფე ჯარალუაშ მაკათური. 1802 წანას ვოლასტონიქ მიპალუ კოპლიშ მენდალი დო 1828 წანას ომაფე მენდალი. ვოლასტონიშ ჯოხონობაშ რე ლონდონიშ გეოლოგიაშ ჯარალუაშ პრემია, ნამუქჷთ დირსხუ 1831 წანას.

ლიტერატურა
 Usselman, Melvyn C. (2015). Pure Intelligence: The Life of William Hyde Wollaston. University of Chicago Press.

რესურსეფი ინტერნეტის

 Rhodium and Palladium: Events Surrounding Their Discoveries

კატეგორია:ინგლისარეფი
კატეგორია:ინგლისარი ქიმიკოსეფი